Жоба

ҚАЗАҚСТАН РЕСПУБЛИКАСЫНЫҢ

ЗАҢЫ

**«Қазақстан Республикасының кейбір заңнамалық актілеріне халықтың көші-қоны саласындағы заңнаманы жетілдіру мәселелері бойынша өзгерістер мен толықтырулар енгізу туралы»**

1-бап. Қазақстан Республикасының мына заңнамалық актілеріне өзгерістер мен толықтырулар енгізілсін:

1. 2015 жылғы 23 қарашадағы Қазақстан Республикасының Еңбек кодексіне:

57-баптың 1-тармағының 1) тармақшасы мынадай редакцияда жазылсын:

«1) жергілікті атқарушы органдар шетелдік жұмыс күшін тартуға арналған рұқсатты қайтарып алған не тұруға ықтиярхаттың немесе азаматтығы жоқ адам куәлігінің қолданылу мерзімі өтіп кеткен кезде;».

2. «Қазақстан Республикасының азаматтығы туралы» 1991 жылғы
20 желтоқсандағы Қазақстан Республикасының Заңына:

1) 7-бап мынадай редакцияда жазылсын:

«7-бап. Қазақстан Республикасы азаматтығының сақталуы

Қазақстан Республикасы азаматының республиканың шегінен тыс жерлерде тұруы Қазақстан Республикасының азаматтығын тоқтатуға алып келмейді.

Қазақстан Республикасы азаматының республика азаматы емес адаммен некеге тұруы, сондай-ақ мұндай некені бұзуы Қазақстан Республикасы азаматтығының өзгеруіне алып келмейді.»;

2) 17-бапта:

бірінші абзац мынадай редакцияда жазылсын:

«Егер Қазақстан Республикасының азаматтығына қабылдау немесе Қазақстан Республикасының азаматтығын қалпына келтіру туралы өтiнiшхат берген адам:»;

5) – 9) тармақшалар мынадай редакцияда жазылсын:

«5) террористік немесе экстремистік ұйымдарға кірген немесе террористік әрекеті үшін сотталған болса;

6) халықаралық іздеуде болса, соттың заңды күшіне енген үкімі бойынша жазасын өтеп жүрсе не сот оның әрекетін қылмыстардың қайталануы немесе қылмыстардың қауіпті қайталануы деп таныса;

7) басқа мемлекеттiң (мемлекеттердің) азаматы болса;

8) Қазақстан Республикасының азаматтығына қабылдау немесе Қазақстан Республикасының азаматтығын қалпына келтіру туралы өтінішхатпен жүгінген кезде өзі туралы жалған мәліметтер хабарласа не Қазақстан Республикасының заңнамасында белгіленген мерзімдерде қажетті құжаттарды дәлелсіз себептермен тапсырмаса;

9) Қазақстан Республикасының аумағында немесе оның шегінен тыс жерлерде қасақана қылмыс жасағаны үшін Қазақстан Республикасының Қылмыстық кодексінде солай деп танылатын соттылығы алынбаған немесе жойылмаған болса;»;

мынадай мазмұндағы 9-1) тармақшамен толықтырылсын:

«9-1) өзі азаматы болып табылатын және тұратын елдің аумағында кәмелетке толмағандарға қатысты сексуалдық сипаттағы қылмыс жасағаны үшін соттылығы болған кезде, өтелген соттылығы кезінде;».

3. «Шетелдiктердiң құқықтық жағдайы туралы» 1995 жылғы
19 маусымдағы Қазақстан Республикасының Заңына:

1) 3-бап мынадай редакцияда жазылсын:

«3-бап. Қазақстан Республикасындағы шетелдiктердiң құқықтық жағдайының қағидаттары

Қазақстан Республикасындағы шетелдіктер Конституцияда белгiленген және заңдар мен Қазақстан Республикасы ратификациялаған халықаралық шарттарға сәйкес құқықтар мен бостандықтарға ие болады, сондай-ақ мiндеттерді мойнына алады.

Қазақстан Республикасындағы шетелдіктер тегiне, әлеуметтiк және мүлiктiк жағдайына, қай нәсiлге және ұлтқа жататындығына, жынысына, бiлiмiне, тiлiне, дiнге көзқарасына, шұғылданатын қызметi мен оның сипатына, нанымына қарамастан, заң мен сот алдында бiрдей болады.

Шетелдiктердiң өздерiнiң құқықтары мен бостандықтарын пайдалануы Қазақстан Республикасының мүдделерiне, оның азаматтары мен басқа адамдардың құқықтары мен заңды мүдделерiне нұқсан келтiрмеуге тиiс және мұны олардың Қазақстан Республикасының заңнамасынында белгiленген мiндеттерiн орындауынан бөлiп алуға болмайды.»;

2) 4-баптың үшінші абзацы мынадай редакцияда жазылсын:

«Қазақстан Республикасында өзге заңды негізде жүрген, сондай-ақ осы баптың бірінші бөлігінде көрсетілгендерден басқа қылмыстық істер бойынша жәбірленуші, куә, қорғалуға құқығы бар куә, күдікті немесе айыпталушы деп танылған шетелдіктер соттың үкімі күшіне енгенге дейін немесе уәкілетті органдар өзге процестік шешім қабылдағанға дейін Қазақстан Республикасында уақытша болатындар деп есептеледі.»;

3) 22-бапта:

6) тармақша мынадай редакцияда жазылсын:

«6) егер ұлттық қауіпсіздік органдарында оның экстремистік немесе террористік әрекетке қатыстылығы немесе Қазақстан Республикасында экстремистік немесе террористік деп танылған ұйымға қатыстылығы туралы мәліметтер болса, себебін түсіндірмей;»;

мынадай мазмұндағы 6-1) тармақшамен толықтырылсын:

«6-1) сот оның әрекеттеріндегі қылмыстардың қайталануын немесе қылмыстардың қауіпті қайталануын таныған жағдайда;»;

7) тармақша мынадай редакцияда жазылсын:

«7) егер ол Қазақстан Республикасында алдыңғы болған кезеңде әкімшілік құқық бұзушылық жасағаны үшін өзіне қолданылған жазаны орындамаса;»;

мынадай мазмұндағы7-1) тармақшамен толықтырылсын:

 «7-1) егер ол Қазақстан Республикасында алдыңғы болған кезеңде қылмыстық құқық бұзушылық жасағаны үшін өзіне тағайындалған жазаны орындамаса;»;

12) және 13) тармақшалар мынадай редакцияда жазылсын:

«12) егер ол бұрын «Қазақстан Республикасының азаматтығы туралы» Қазақстан Республикасы Заңының 21-бабының 8) тармақшасында көзделген негіздер бойынша Қазақстан Республикасының азаматтығын жоғалтса;

13) егер ол бұрын «Қазақстан Республикасының азаматтығы туралы» Қазақстан Республикасы Заңының 20-1-бабында көзделген негіздер бойынша Қазақстан Республикасының азаматтығынан айырылса;»;

мынадай мазмұндағы 14) тармақшамен толықтырылсын:

«14) егер ол кәмелетке толмағандарға қатысты сексуалдық сипаттағы қылмыс жасаса, тыйым салынады.».

4. «Төтенше жағдай туралы» 2003 жылғы 8 ақпандағы Қазақстан Республикасының Заңына:

мынадай мазмұндағы 18-1-баппен толықтырылсын:

«18-1-бап. Төтенше жағдайдың қолданылу кезеңінде жеке
басты куәландыратын құжаттардың, лицензиялардың, рұқсаттардың және мемлекеттік және жергілікті атқарушы органдар беретін өзге де құжаттардың қолданылуы

Жеке басты куәландыратын құжаттар, лицензиялар, рұқсаттар және мемлекеттік және жергілікті атқарушы органдар беретін өзге де құжаттар төтенше жағдайдың қолданылу кезеңі ішінде, сондай-ақ ол аяқталғаннан кейін күнтізбелік отыз күн бойы олардың қолданылу мерзіміне, иесінің мәртебесінің өзгеруіне және өзге де елеулі мән-жайларға қарамастан, Қазақстан Республикасы азаматтарының, шетелдіктердің және азаматтығы жоқ адамдардың жеке басын куәландыру үшін, сондай-ақ төтенше жағдай енгізілген жерлерде заңнамада белгіленген тәртіппен оларды ұзартуды немесе ауыстыруды жүзеге асыру мүмкін болмаған жағдайларда заңдық маңызы бар әрекеттер жасау үшін жарамды деп есептеледі.

Осы баптың бірінші бөлігінде көзделген нормалар электрондық нысанда алуға болатын құжаттардың, төтенше жағдай режимі қолданысқа енгізілгенге дейін қолданылуы аяқталған құжаттардың не жеке немесе заңды тұлғаларға қосымша міндеттемелер жүктейтін құжаттардың қолданылу мерзімін ұзартуға қолданылмайды.».

5. «Сәйкестендiру нөмiрлерiнiң ұлттық тiзiлiмдерi туралы» 2007 жылғы
12 қаңтардағы Қазақстан Республикасының Заңына:

1) 1-баптың 1-тармағының 3) тармақшасы мынадай редакцияда жазылсын:

«3) жеке сәйкестендiру нөмiрi – жеке тұлға үшiн қалыптастырылатын бiрегей нөмiр;»;

2) 7-баптың 3-тармағының 1) тармақшасы мынадай редакцияда жазылсын:

«1) сәйкестендiру нөмiрлерi туралы мәлiметтердi;»;

3) 10-бапта:

2-тармақтың 2) тармақшасы мынадай редакцияда жазылсын:

«2) Қазақстан Республикасында уақытша болатын шетелдіктер мен азаматтығы жоқ адамдар Қазақстан Республикасынан кеткен кезде;»;

мынадай мазмұндағы 2-1) тармақшамен толықтырылсын:

«2-1) Қазақстан Республикасының аумағынан шығарып жіберілген шетелдіктер мен азаматтығы жоқ адамдар кеткен кезде;»;

6) – 8) тармақшалар алып тасталсын;

9) тармақшаның екінші абзацы мынадай редакцияда жазылсын:

«9) соттың бала асырап алу туралы шешімінің күші жойылған жағдайда, Жеке сәйкестендiру нөмiрлерiнiң ұлттық тiзiлiмiнен шартты түрде алып тасталады.

 Осы тармақтың бірінші бөлігінің 1), 2), 2-1) және 5) тармақшаларында көзделген жағдайларда, жеке тұлғаларды қайтадан және кейiннен тiркеу
кезінде бұрын қалыптастырылған жеке сәйкестендiру нөмiрi бар құжат берiледi.».

6. «Босқындар туралы» 2009 жылғы 4 желтоқсандағы Қазақстан Республикасының Заңына:

1) 6-бапта:

7) тармақша мынадай редакцияда жазылсын:

«7) босқын мәртебесiн беру туралы өтiнiшхатты тiркеу және қарау тәртiбiн, пана iздеген адам куәлiгiнің үлгiлерiн, сондай-ақ пана іздеген адамдарды Қазақстан Республикасының аумағындағы тұрғылықты жері бойынша тіркеу тәртібін бекiтедi;»;

11) тармақша мынадай редакцияда жазылсын:

«11) босқын куәлігі мен жол жүру құжатын беруді жүзеге асырады;»;

13-2) тармақша мынадай редакцияда жазылсын:

«13-2) пана iздеген адамдарды және босқындарды Қазақстан Республикасының аумағындағы тұрғылықты жері бойынша тiркеудi жүзеге асырады;»;

13-5) тармақша алып тасталсын;

2) 10-баптың 6-тармағы мынадай редакцияда жазылсын:

«6. Пана іздеген адамға Қазақстан Республикасында босқын мәртебесін беру туралы өтінішхат тіркелген күні пана іздеген адамның куәлігі беріледі және оның өтiнiшхаты бойынша шешiм қабылданғанға дейiнгi мерзiмге оны
Қазақстан Республикасының аумағындағы тұрғылықты жері бойынша тіркеу жүргізіледі.».

7. «Халықтың көші-қоны туралы» 2011 жылғы 22 шілдедегі Қазақстан Республикасының Заңына:

1) 9-бап мынадай мазмұндағы 6-3) тармақшамен толықтырылсын:

«6-3) құзыреті шегінде халықтың көші-қоны саласындағы мемлекеттік бақылауды жүзеге асырады;»;

2) 29-баптың 1-тармағы мынадай редакцияда жазылсын:

«1. Отбасын біріктіру мақсатында шақырушы адамның Қазақстан Республикасына келген отбасы мүшелерінің Қазақстан Республикасының заңнамасында белгіленген тәртіппен білім алуға құқығы бар.»;

3) 48-бапта:

6) тармақша мынадай редакцияда жазылсын:

«6) егер ұлттық қауіпсіздік органдарында оның экстремистік немесе террористік әрекетке қатыстылығы немесе Қазақстан Республикасында экстремистік немесе террористік деп танылған ұйымға қатыстылығы туралы мәліметтер болса, себебін түсіндірмей;»;

мынадай мазмұндағы 6-1) тармақшамен толықтырылсын:

«6-1) сот оның әрекеттеріндегі қылмыстардың қайталануын немесе қылмыстардың қауіпті қайталануын таныған жағдайда;»;

7) тармақша мынадай редакцияда жазылсын:

«7) егер ол Қазақстан Республикасында алдыңғы болған кезеңде әкімшілік құқық бұзушылық жасағаны үшін өзіне қолданылған жазаны орындамаса;»;

мынадай мазмұндағы7-1) тармақшамен толықтырылсын:

«7-1) егер ол Қазақстан Республикасында алдыңғы болған кезеңде қылмыстық құқық бұзушылық жасағаны үшін өзіне тағайындалған жазаны орындамаса;»;

12) және 13) тармақшалар мынадай редакцияда жазылсын:

«12) егер ол бұрын «Қазақстан Республикасының азаматтығы туралы» Қазақстан Республикасы Заңының 21-бабының 8) тармақшасында көзделген негіздер бойынша Қазақстан Республикасының азаматтығын жоғалтса;»;

13) егер ол бұрын «Қазақстан Республикасының азаматтығы туралы» Қазақстан Республикасы Заңының 20-1-бабында көзделген негіздер бойынша Қазақстан Республикасының азаматтығынан айырылса;»;

мынадай мазмұндағы 14) тармақшамен толықтырылсын:

«14) егер ол кәмелетке толмағандарға қатысты сексуалдық сипаттағы қылмыс жасаса, тыйым салынады.»;

4) 49-бапта:

мынадай мазмұндағы 3-1) тармақшамен толықтырылсын:

«3-1) кәмелетке толмағандарға қатысты сексуалдық сипаттағы қылмыс жасаған;»;

9-1) тармақша мынадай редакцияда жазылсын:

«9-1) егер ұлттық қауіпсіздік органдарында оның экстремистік немесе террористік әрекетке қатыстылығы немесе Қазақстан Республикасында экстремистік немесе террористік деп танылған ұйымға қатыстылығы туралы мәліметтер болған кезде себебін түсіндірмей;»;

14-1) тармақша мынадай редакцияда жазылсын:

«14-1) жыл ішінде Қазақстан Республикасының халықтың көші-қоны, салық салу және еңбек заңнамасы саласындағы құқық бұзушылық үшін әкімшілік жауаптылыққа тартылған;»;

5) 55-баптың 4-тармағының екінші абзацы мынадай редакцияда жазылсын:

«Мүдделі мемлекеттік органдар Қазақстан Республикасының шегінен
тыс тұрақты тұрғылықты жерге кету туралы өтініш берген азаматтарға
қатысты ішкі істер органдарының сұрау салуларын күнтізбелік он күн ішінде қарайды.»;

2) 58-баптың 2-тармағы мынадай редакцияда жазылсын:

«2. Уәкілетті мемлекеттік органдар Қазақстан Республикасының Мемлекеттік шекарасынан заңсыз өтетін, Қазақстан Республикасының аумағында заңсыз болатын шетелдіктер мен азаматтығы жоқ адамдарды, сондай-ақ Қазақстан Республикасының аумағына келуге тыйым салынған адамдарды есепке алуды Қазақстан Республикасының Үкіметі айқындайтын тәртіппен жүзеге асырады.»;

7) мынадай мазмұндағы жаңа 11-1-тараумен толықтырылсын:

«11-1-тарау. Қазақстан Республикасының халықтың көші-қоны саласындағы заңнамасы талаптарының сақталуын мемлекеттік бақылау

58-1-бап. Қазақстан Республикасының халықтың көші-қоны саласындағы заңнамасы талаптарының сақталуын мемлекеттік бақылау

1. Қазақстан Республикасының халықтың көші-қоны саласындағы заңнамасы талаптарының сақталуын мемлекеттік бақылауды (бұдан әрі – мемлекеттік бақылау) аумақтық ішкі істер органдары бақылау субъектілерінің Қазақстан Республикасы халқының көші-қоны саласындағы заңнамасының талаптарына сәйкестігі тұрғысынан жүзеге асырады.

2. «Халықтың көші-қоны туралы» Қазақстан Республикасының Заңында көзделген шетелдіктер мен азаматтығы жоқ адамдарды қабылдайтын және (немесе) шетелдік жұмыс күшін пайдаланатын жеке және заңды тұлғалар мемлекеттік бақылау субъектілері (бұдан әрі – бақылау субъектілері) болып табылады.

58-2-бап. Мемлекеттік бақылау жүргізу тәртібі

1. Мемлекеттік бақылауды аумақтық ішкі істер органдары жоспардан тыс тексеру нысанында жүргізеді.

2. Аумақтық ішкі істер органының басшысы тағайындайтын жоспардан тыс тексеруге мыналар негіздер болып табылады:

1) халықтың көші-қоны саласындағы заңнаманы бұзатын шетелдіктердің, Қазақстан Республикасы азаматтарының заңсыз болуын растайтын нақты фактілер мен мән-жайлар туралы ақпарат (азаматтардың арыздары мен шағымдары);

2) прокуратура органдарының тапсырмалары;

3) халықтың көші-қоны саласындағы заңнаманы бұзатын шетелдіктердің, Қазақстан Республикасы азаматтарының заңсыз болуын растайтын нақты фактілер мен мән-жайлар бойынша мемлекеттік органдардың өтініштері;

4) Қазақстан Республикасының Қылмыстық-процестік кодексіне көзделген негіздер бойынша қылмыстық қудалау органының тапсырмалары;

5) егер тексеру субъектісі анықталған бұзушылықтарды жою туралы ақпаратты бір реттен көп бермесе және (немесе) бұзушылықтарды жоймаса, тексеру нәтижесінде анықталған бұзушылықтарды жою туралы нұсқамалардың орындалуын бақылау.

3. Аумақтық ішкі істер органдарының лауазымды адамының (адамдарының) тексеру жүргізу кезінде:

1) осы баптың 7-тармағында көрсетілген құжаттарды ұсынған кезде тексеру нысанасына сәйкес бақылау субъектісінің (объектісінің) аумағына және үй-жайларына кедергісіз кіруге;

 2) коммерциялық құпияны құрайтын және нормативтік құқықтық актілермен қорғалатын ақпаратты қоспағанда, тексеру нысанасына сәйкес тексеру нәтижелері туралы актіге қоса тіркеу үшін қағаз және электрондық жеткізгіштердегі құжаттарды (мәліметтерді) не олардың көшірмелерін алуға, сондай-ақ автоматтандырылған дерекқорға (ақпараттық жүйелерге) қол жеткізуге;

3) аудио-, фото- және бейнетүсірілімді жүзеге асыруға;

4) мемлекеттік органдардың, ведомстволық бағынысты ұйымдардың мамандарын, консультанттары мен сарапшыларын тартуға құқығы бар.

4. Бақылау субъектілері не олардың уәкілетті өкілдері тексеру жүргізу кезінде:

1) тексеру жүргізу үшін келген аумақтық ішкі істер органдарының лауазымды адамын (адамдарын):

тексеру тағайындау туралы актіде көрсетілген, осы Заңда белгіленген мерзімдерге сәйкес келмейтін мерзімдер асып не өтіп кеткен;

осы баптың 7-тармағында көзделген құжаттар болмаған жағдайларда тексеруге жібермеуге;

өз мүдделері мен құқықтарын білдіру, сондай-ақ үшінші тұлғалардың тексеруді жүзеге асыру процесін, сондай-ақ лауазымды адамның тексеру жүргізу шеңберінде жүргізетін жекелеген әрекеттерін лауазымды адамның қызметіне кедергі келтірмей, аудио- және бейнетехника құралдарының көмегімен тіркеуді жүзеге асыруы мақсатында тексеруге қатысуға үшінші тұлғаларды тартуға;

2) Қазақстан Республикасының заңнамасында белгіленген тәртіппен тексеру нәтижелері туралы актіге шағым жасауға құқылы.

5. Бақылау субъектілерінің өкілдері тексерудің жүргізілуі кезінде:

1) аумақтық ішкі істер органдарының лауазымды адамының (адамдарының) бақылау субъектісінің (объектісінің) аумағына және
үй-жайларына кедергісіз кіруін қамтамасыз етуге;

2) Қазақстан Республикасының заңнамасында көзделген талаптарды сақтай отырып, аумақтық ішкі істер органдарының лауазымды адамына (адамдарына) тексеру нәтижелері туралы актіге және анықталған бұзушылықтарды жою туралы нұсқамаға қоса тіркеу үшін қағаз және электрондық жеткізгіштердегі құжаттарды (мәліметтерді) не олардың көшірмелерін ұсынуға;

3) тексеру аяқталған күні тексеру нәтижелері туралы актінің және анықталған бұзушылықтарды жою туралы нұсқаманың екінші данасына алғаны туралы белгі жасауға;

4) тексеру жүргізу кезеңінде бақылау субъектілерінің тексерілетін құжаттарына (мәліметтеріне) өзгерістер мен толықтырулар енгізуге жол бермеуге;

5) осы объект үшін белгіленген нормативтерге сәйкес зиянды және қауіпті өндірістік әсер ету факторларынан тексеру жүргізу үшін келген адамдардың қауіпсіздігін қамтамасыз етуге міндетті.

6. Тексеру тексеруді тағайындау туралы акті негізінде жүргізіледі.

Тексеруді тағайындау туралы акт екі данада жасалады.

Тексеруді тағайындау туралы актінің бір данасы – тексерілетін субъектіге, екіншісі тексеру басталғаннан кейін құқықтық статистика және арнайы есепке алу жөніндегі уәкілетті органға беріледі.

Тексеруді тағайындау туралы актіде:

1) тексеруді тағайындау туралы актілерді есепке алу журналында тіркеу күні мен нөмірі;

2) аумақтық ішкі істер органының атауы;

3) тексеру жүргізуге уәкілетті адамның (адамдардың) тегі, аты, әкесінің аты (егер олар жеке басты куәландыратын құжатта көрсетілсе) және лауазымы;

4) тексеру жүргізу үшін тартылатын мемлекеттік органдардың, ведомстволық бағынысты және өзге де ұйымдардың мамандары, консультанттары мен сарапшылары туралы мәліметтер;

5) бақылау субъектісінің атауы, оның орналасқан жері, сәйкестендіру нөмірі, бақылау объектілерінің тізбесі көрсетіледі.

Заңды тұлғаның филиалы және (немесе) өкілдігі тексерілген жағдайда тексеруді тағайындау туралы актіде оның атауы және орналасқан жері көрсетіледі;

6) тексеру нысанасы;

7) тексеру жүргізу мерзімі;

8) тексеру жүргізудің негіздері;

9) актілерге қол қоюға уәкілеттік берілген адамның қолтаңбасы және аумақтық ішкі істер органының мөрі көрсетіледі.

Құқықтық статистика және арнайы есепке алу жөніндегі уәкілетті орган айқындаған нысан бойынша тексеруді тағайындау туралы акт тексеруді тағайындау туралы актілерді есепке алу журналында тіркеледі.

Халықтың көші-қоны саласындағы мемлекеттік бақылауды жүзеге асыру кезінде құқықтық статистика және арнайы есепке алу жөніндегі уәкілетті органда тексеру тағайындау туралы актілерді тіркеу тексеру басталғаннан кейінгі келесі жұмыс күні ішінде жүзеге асырылады, бұл ретте тексеру жүргізудің басталғаны туралы тексерілетін субъектіні хабардар ету талап етілмейді.

7. Аумақтық ішкі істер органының лауазымды адамы (адамдары) тексеру кезінде бақылау субъектісіне:

1) тексеруді тағайындау туралы актіні;

2) қызметтік куәлігін не сәйкестендіру картасын ұсынады.

8. Тексеру жүргізу мерзімі тексеру нысанасы, сондай-ақ алдағы жұмыстардың көлемі ескеріле отырып белгіленеді және жеті жұмыс күнінен аспауға тиіс.

Тексеру жүргізу мерзімі:

1) Қазақстан Республикасының мемлекеттік органдарынан ақпарат алу;

2) бақылау және қадағалау субъектісіне (объектісіне) бару арқылы өзіне қатысты тексеру және профилактикалық бақылау мен қадағалау жүргізілетін тұлғаның орналасқан жерін анықтау қажет болған жағдайларда он бес жұмыс күнінен аспайтын мерзімге бір рет қана ұзартылуы мүмкін.

Ұзарту аумақтық ішкі істер органы басшысының шешімімен жүзеге асырылады.

Тексеру жүргізу мерзімдерін ұзарту бақылау субъектісін хабардар ете отырып, тексеру мерзімдерін ұзарту туралы қосымша актімен ресімделеді, онда тексеруді тағайындау туралы алдыңғы актінің нөмірі мен тіркелген күні және ұзарту себептері көрсетіледі.

Тексеру мерзімдерін ұзарту туралы қосымша акт тексеру тағайындау туралы актіде көрсетілген тексеру жүргізу мерзімі аяқталғанға дейін бір жұмыс күнінен кешіктірмей құқықтық статистика және арнайы есепке алу жөніндегі уәкілетті органға ұсына отырып, тексеру тағайындау туралы актілерді есепке алу журналында тіркеледі.

Тексеру мерзімдерін ұзарту туралы хабарламаны аумақтық ішкі істер органы бақылау субъектісіне ұзартудан бір жұмыс күні бұрын табыс етілгені туралы хабарламамен табыс етеді.

Тексеруді тоқтата тұруға жол берілмейді.

9. Тексеру нәтижелері бойынша тексеруді жүзеге асыратын аумақтық ішкі істер органының лауазымды адамы (адамдары) екі данада тексеру нәтижелері туралы акт жасайды.

Тексеру нәтижелері туралы актіде:

1) актінің жасалған күні, уақыты және орны;

2) аумақтық ішкі істер органының атауы;

3) тексеру жүргізуге негіз болған тексеруді тағайындау туралы актінің нөмірі мен күні;

4) тексеру жүргізген адамдардың тегі, аты, әкесінің аты (егер олар жеке басты куәландыратын құжатта көрсетілсе) және лауазымдары;

5) мемлекеттік органдардың, ведомстволық бағынысты және өзге де ұйымдардың тексеру жүргізу үшін тартылатын мамандары, консультанттары мен сарапшылары туралы мәліметтер;

6) бақылау субъектісінің атауы, оның орналасқан жері, сәйкестендіру нөмірі, бақылау объектілерінің тізбесі;

7) тексеру жүргізу кезеңі;

8) тексеру нәтижелері туралы, оның ішінде анықталған бұзушылықтар және олардың сипаты туралы мәліметтер;

9) анықталған бұзушылықтарды жою мерзімдерін көрсете отырып, оларды жою жөніндегі нұсқамалар;

10) бақылау субъектісінің, сондай-ақ тексеру жүргізу кезінде қатысқан адамдардың тексеру нәтижелері туралы актімен танысуы туралы немесе танысудан бас тартуы туралы мәліметтер, олардың қолтаңбалары немесе қол қоюдан бас тарту туралы жазба;

11) тексеру жүргізген лауазымды адамның (адамдардың) қолтаңбасы көрсетіледі.

Тексеру нәтижелері туралы актіге тексеру нәтижелерімен байланысты куәландырылған көшірмелер қоса беріледі.

10. Тексеру нәтижелері туралы акт үш данада жасалады.

Аумақтық ішкі істер органы тексеру нәтижелері туралы актінің бірінші данасын құқықтық статистика және арнайы есепке алу саласындағы уәкілетті органға электрондық нысанда, екінші данасын тексеру субъектісіне танысу және анықталған бұзушылықтарды жою жөнінде шаралар қабылдау және басқа да іс-әркеттер жасау үшін қол қойғызып қағаз жеткізгіште немесе электрондық нысанда табыс етеді, үшіншісі аумақтық ішкі істер органында қалады.

Тексеру нәтижелері бойынша ескертулер және (немесе) қарсылықтар болған жағдайда, бақылау субъектісі оларды жазбаша түрде баяндайды. Ескертулер және (немесе) қарсылықтар тексеру нәтижелері туралы актіге қоса беріледі, бұл жөнінде тиісті белгі жасалады.

Аумақтық ішкі істер органы бақылау субъектісінің тексеру нәтижелері туралы актіге және әкімшілік ықпал ету шараларына ескертулерін және (немесе) қарсылықтарын қарауға және он жұмыс күні ішінде қабылданған шаралар туралы уәжді жауап беруге тиіс.

Мұндай өтінішті қараудың белгіленген мерзімін бұзу бақылау және қадағалау субъектісінің пайдасына шешіледі.

Тексеру нәтижелері туралы актіні қабылдаудан бас тартылған жағдайда хаттама жасалады, оған тексеруді жүзеге асыратын лауазымды адам (адамдар) мен бақылау субъектісінің басшысы не оның уәкілетті өкілі қол қояды.

Бақылау субъектісі бас тарту себебі туралы жазбаша түсініктеме бере отырып, хаттамаға қол қоюдан бас тартуға құқылы.

11. Тексеру нәтижелері бойынша актіде көрсетілген анықталған бұзушылықтарды жою туралы нұсқамаларды орындау мерзімдері оны орындаудың нақты мүмкіндігіне ықпал ететін мән-жайлар ескеріле отырып, бірақ анықталған бұзушылықтарды жою туралы нұсқама табыс етілген күннен бастап кемінде күнтізбелік он күн болып айқындалады.

Анықталған бұзушылықтарды жою туралы нұсқамалардың орындалу мерзімдерін айқындау кезінде мыналар ескеріледі:

1) тексеру субъектісінің бұзушылықтарды жою бойынша ұйымдастырушылық, техникалық және қаржылай мүмкіндіктерінің болуы;

2) мемлекеттік органдардан, жергілікті атқарушы органдардан Қазақстан Республикасының заңдарында белгіленген тиісті рұқсатты және(немесе) басқа да құжаттарды алу мерзімдері.

Егер Қазақстан Республикасының заңнамасында өзгеше белгіленбесе, тексеру нәтижесінде анықталған бұзушылықтар бойынша қосымша уақыт және (немесе) қаржылай шығындар қажет болған жағдайда, тексеру субъектісі үш жұмыс күнінен кешіктірмей, аумақтық ішкі істер органының басшысымен келісілетін мерзімдерді көрсете отырып, анықталған бұзушылықтарды жою жөнінде қабылданатын шаралар туралы ақпаратты беруге құқылы.

Тексеру нәтижелері туралы актіде белгіленген бұзушылықтарды жою мерзімі өткеннен кейін тексеру субъектісі тексеру нәтижелері туралы актіде белгіленген мерзім ішінде аумақтық ішкі істер органына анықталған бұзушылықтардың жойылғаны туралы ақпарат беруге міндетті.

Тексеру субъектісі анықталған бұзушылықтарды жою жөніндегі нұсқаманың орындалуы туралы ақпаратты белгіленген мерзімде ұсынбаған жағдайда, аумақтық ішкі істер органы екі жұмыс күні ішінде тексеру субъектісіне нұсқаманың орындалуы туралы ақпаратты беру қажеттігі туралы сұрау салу жібереді. Ақпарат беру қажеттігі туралы сұрау салуды алғаннан кейін тексеру субъектісі үш жұмыс күні ішінде аумақтық ішкі істер органына тиісті ақпарат беруге міндетті.

Ақпарат ұсынылмаған жағдайда аумақтық ішкі істер органы осы баптың
2-тармағының 5) тармақшасына сәйкес бақылау тексеруін тағайындауға құқылы.

12. Тексеру жүргізу кезінде Қазақстан Республикасының халықтың
көші-қоны саласындағы заңнамасында белгіленген талаптардың бұзылуы болмаған жағдайда, тексеру нәтижелері туралы актіде тиісті жазба жасалады.

13. Тексеру тағайындау туралы актіде немесе тексеру мерзімдерін ұзарту туралы қосымша актіде көрсетілген тексерудің аяқталу мерзімінен кешіктірмей тексеру нәтижелері туралы актіні бақылау субъектісіне табыс еткен күн тексеру мерзімінің аяқталуы деп есептеледі.

14. Тексеру қорытындысы бойынша қылмыстық немесе әкімшілік құқық бұзушылық анықталған жағдайларда тексеру субъектісіне қатысты қылмыстық, қылмыстық-процестік заңнамада не әкімшілік құқық бұзушылық туралы заңнамада көзделген шаралар қолданылады.».

8. «Жеке басты куәландыратын құжаттар туралы» 2013 жылғы
29 қаңтардағы Қазақстан Республикасының Заңына:

1) 8-баптың 4-тармағы мынадай редакцияда жазылсын:

«4. Қазақстан Республикасы азаматының паспорты он жыл, ал он екі жастан кіші жастағы балалар үшін бес жыл қолданылу мерзіміне беріледі.»;

2) 20-баптың 2-тармағы мынадай мазмұндағы екінші абзацпен толықтырылсын:

«Осы баптың бірінші абзацында көрсетілген құжаттар жеделдетілген тәртіппен берілгені үшін монополияға қарсы органмен келісу бойынша ішкі істер органдары бекітетін бағалар прейскурантына сәйкес ақы алынады.»;

3) 29-бап мынадай редакцияда жазылсын:

«29-бап. Жеке басты куәландыратын құжаттарды дайындау саласындағы мемлекеттік монополия

Осы Заңның 6-бабы 1-тармағының 1), 2), 3), 4) және
12) тармақшаларында көрсетілген жеке басты куәландыратын құжаттарды дайындау, құжаттарды дайындау жүйесінің интеграцияланған деректер банкін жинақтау және жүргізу, көші-қон процестерін есепке алу жөніндегі жұмысты автоматтандыру, ішкі істер органдары үшін бағдарламалық-техникалық өнімдерді әзірлеу, енгізу және қолдап отыру, сондай-ақ Қазақстан Республикасының шетелдегі мекемелері Қазақстан Республикасы азаматының паспортын ресімдеген кезде пайдаланылатын бағдарламалық-техникалық өнімдерді әзірлеу, енгізу және қолдап отыру жөніндегі қызмет мемлекеттік монополияға жатады және оны Қазақстан Республикасы Үкіметінің шешімі бойынша құрылған шаруашылық жүргізу құқығындағы республикалық мемлекеттік кәсіпорын жүзеге асырады.».

9. «Қазақстан Республикасының iшкi iстер органдары туралы»
2014 жылғы 23 сәуірдегі Қазақстан Республикасының Заңына:

5-бап мынадай мазмұндағы жаңа 8-5) тармақшамен толықтырылсын:

«8-5) құзыреті шегінде халықтың көші-қоны саласындағы мемлекеттік бақылауды жүзеге асырады;».

10. «Халықты жұмыспен қамту туралы» 2016 жылғы 6 сәуірдегі Қазақстан Республикасының Заңына:

35-баптың 5-тармағындағы «шетелдіктерді немесе» деген сөздер «шетелдіктер мен» деген сөздермен ауыстырылсын.

2-бап. Осы Заң алғашқы ресми жарияланған күнінен кейін күнтізбелік он күн өткен соң қолданысқа енгізіледі.

**Қазақстан Республикасының**

 **Президенті**